

REPUBLIKA HRVATSKA

VARAŽDINSKA ŽUPANIJA

OPĆINA VINICA

**OSNOVNA ŠKOLA VINICA**

KLASA: 007-04/22-02/1

URBROJ: 2186-142-01-22-13

**ZAPISNIK SJEDNICE ŠKOLSKOG ODBORA**

**(zapisnik sjednice br.16)**

Sjednica se održala 29.rujna, 2022. uživo, u prostorijama Osnovne škole Vinica na adresi Marčan, Vinička 10 u glazbenoj učionici s početkom u 18:00 sati.

Prisutni: Nikolina Siročić, Vesna Hrnčić, Martina Kapljić, Marijan Mihalić, Anja Tot, Maja Krznar, Mirjana Jambriško, Marina Drvarić

Utvrđeno je da sjednica ima kvorum jer su prisutni svi članovi Školskog odbora (7 članova).

Na početku sjednice tražila se dopuna dnevnog reda točkom 5. *Donošenje odluke o davanju suglasnosti za realizaciju terenske nastave u Beč i škole skijanja u Sloveniji.*

Utvrđeni dnevni red s dopunom jednoglasno je prihvaćen, te on glasi:

1. Izvješće s prethodne sjednice Školskog odbora
2. Realizacija Godišnjeg plana i programa te Kurikuluma prošle šk. godine 2021./2022.
3. Razmatranje i donošenje odluke o prihvaćanju Kurikuluma za šk. god. 2022./2023.
4. Razmatranje i donošenje odluke o prihvaćanju Godišnjeg plana i programa za šk. god.

2022./2023.

5. Donošenje odluke o davanju suglasnosti za realizaciju terenske nastave u Beč i škole skijanja u Sloveniji

6. Razno – aktualnosti u Školi, pitanja i odgovori, rasprava o daljnjim zadacima

**Toč.1** Na izvješće s prethodne sjednice nije bilo primjedaba, te je izvješće prihvaćeno.

**Toč.2** Pod drugom točkom dnevnog reda, ravnateljica škole, gđa. Mirjana Jambriško je govorila o Godišnjem planu i programu škole za šk.god. 2021./2022., koji je u potpunosti realiziran, te o realizaciji Kurikuluma za šk.god. 2021/2022., koji je također ostvaren. Postavljene su vanjske žaluzine na prozore i sjenila sa zapadne strane škole što je bio dugogodišnji plan. Uredilo se i školsko dvorište, primila su se sredstva od prijavljenog projekta izvan nastavne aktivnosti i krenulo u izgradnju foto naponske elektrane na zgradi Osnovne škole Vinica. Škola je informirana da je projekt prihvaćen te se čekaju informacije o daljnjim koracima. Uredio se i očistio prostor tavana škole te se zbrinuo elektronički otpad. U školi je instalirani Internet eduroam, nabavljen je dio potrebne opreme za nastavu i slično. Od planova predviđenih Godišnjim planom i programom jedino se nije uspjelo realizirati izgradnja ograde oko Područne škole Gornje Ladanje te će se prenijeti u Godišnji plan i program rada škole za 2022./2023. godinu. Poslovi rada s učenicima, upravno administrativni poslovi, pomoćno tehnički i ostali su realizirani u potpunosti. Također izvan učioničke i terenske nastave su realizirane u potpunosti.

**Toč.3.** Pod ovom je točkom ravnateljica škole, gđa. Mirjana Jambriško upoznala sve prisutne sa Kurikulumom za šk.god. 2022./2023., te se posebno osvrnula na novosti u odnosu na prethodne godine, kao što je Erasmus projekt koji se proteže kroz dvije prethodne nastavne godine. Također je posebno naglasila programe u kojima smo izuzetno uspješni, kao što su sportska natjecanja, astronomija, sigurno u prometu, prometna učilica, šivanje, „sve po 10“, orijentacijsko trčanje itd. Također, nastavlja se i projekt Građanskog odgoja i učenje slovenskog jezika. Organizira se DOD i DOP prema učiteljskoj procjeni te prema interesu učenika za sve nastavne predmete. Takav kurikulum predstavljen je na sjednici Vijeća roditelja. Predloženi Kurikulum za školsku godinu 2022./2023. je jednoglasno prihvaćen.

\*\*Školski kurikulum za 2022./2023. godinu sastavni je dio ovog zapisnika

**Toč.4** Pod četvrtom točkom dnevnog reda raspravljalo se o Godišnjem planu i programu za šk.god. 2022./2023. koji je također predstavila gđa. Mirjana Jambriško. Neki od planova za realizaciju su Saniranje i bojanje zidova i stropova u prostoru škole, Proširenje školske sportske dvorane, Izrada učionice na otvorenom, Zamjena starih ventila na radijatorima s termostatskim ventilima te Izrada ograde u PŠ Gornje Ladanje (plan postavljanja ograde nije se uspio realizirati prošle školske godine). Takav prijedlog Godišnjeg plana i programa rada škole predstavljen je i Vijeću roditelja.

Nakon glasovanja, Godišnji plan i program rada za šk.god.2022./2023. jednoglasno je prihvaćen.

\*\*Godišnji plan i program rada za školsku godinu 2022./2023. godinu sastavni je dio ovog Zapisnika.

**Toč. 5** Pod ovom točkom dnevnog reda iznijeti su planovi za terensku nastavu u Beč koju organizira u sklopu Kurikuluma učitelj njemačkog jezika, učitelj Denis Vujaklija, te plan Škole skijanja u Sloveniji koju u sklopu Kurikuluma TZK-a organizira učitelj Branimir Štimec. Za navedenu terensku nastavu i školu skijanja, s obzirom da se provode u inozemstvu, potrebna je suglasnost Školskog odbora. Ta suglasnost je dobivena jednoglasnim pozitivnim izjašnjavanjem prisutnih članova Školskog odbora.

**Toč. 6** U posljednjoj točci dnevnog reda raspraljalo se o daljnim zadacima i plannu rada za predstojeće razdoblje.

Sjednica je završila u 18:45 sati.

Zapisničar

Marina Drvarić, tajnica OŠ Vinica

\_\_\_\_\_\_\_\_\_\_\_\_\_\_\_\_\_